**Projekt ePP Općine Velika Kopanica**



Općina Velika Kopanica provodi projekt pod nazivom „ePP Općine Velika Kopanica“ kojim će se napraviti izmjene i dopune Prostornog plana Općine u skladu s novom zakonskom regulativom i Pravilnikom o Prostornim planovima.

**Cilj projekta je usklađenje Prostornog plana s planom više razine, digitalizacija kroz sustav „ePlanovi“ te smanjenje administrativnog opterećenja za građane i investitore.**

Ovim postupkom će se Plan osuvremeniti, unificirati i digitalizirati te time pojednostavniti i olakšati njegovu provedbu što će se osigurati izradom i donošenjem izmjena i dopuna Plana u modulima informacijskog sustava. Nova tehnologija izrade Plana omogućit će unošenje svih relevantnih prostornih podataka te njihovu analizu i usporedbu.

Izmjene i dopune Plana provodit će se putem digitalnog infrastrukturnog servisa za unapređenje pružanja elektroničkih javnih usluga, isto će smanjiti opterećenja građanima, poslovnim subjektima i investitorima te ubrzati izdavanje akata za gradnju i realizacija investicija na svim razinama upravljanja.

Obuhvat izmjene i dopune PPUO Velika Kopanica obuhvaća ukupno administrativno područje Općine Velika Kopanica.

**Datum početka provedbe je od 17.06.2024. do 31.12.2025. godine.** Nakon završetka provedbe projekta Općina Velika Kopanica će imati izmijenjen i dopunjen Prostorni plan uređenja općine Velika Kopanica nove generacije koji je usklađen sa Zakonom o prostornom uređenju ( NN 153/13, 65/17, 114/18, 39/19, 98/19, 67/23).

Projekt će poboljšati pristup prostornim podacima i ubrzati procedure prostornog planiranja.  
**Vrijednost projekta je 30.000,00 EUR, a financira se iz Mehanizma za oporavak i otpornost.**

*„Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.”*